**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS
 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.3.2-FM-F-015 PRIEMONĖS „VANDENTVARKOS FONDAS“ PROJEKTŲ FINANSAVIMO SĄLYGOS**

**I SKYRIUS**

**BENDROSIOS NUOSTATOS**

1. 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-FM-F-015 priemonės „Vandentvarkos fondas“ projektų finansavimo sąlygos (toliau – PFS), nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus, apimančius finansines priemones (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-FM-F-015 priemonės „Vandentvarkos fondas“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų, apimančių finansines priemones, vykdytojai, įgyvendindami pagal PFS finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.
2. PFS yra parengtos atsižvelgiant į:

2.1. 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, L 347, p. 320) su paskutiniais pakeitimais, padarytais 2018 m. liepos 18 d. Europos Parlamento ir Tarybos reglamentu (ES, Euratomas) Nr. 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012 (OL 2018 L 193, p. 1) (toliau – Reglamentas (ES) Nr. 1303/2013);

2.2. 2014 m. kovo 3 d. Komisijos deleguotąjį reglamentą (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5) (toliau – Deleguotasis reglamentas);

2.3. 2014 m. liepos 28 d. Komisijos įgyvendinimo reglamentą (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės (OL, 2014 L 223, p. 7);

2.4. Finansinių priemonių įgyvendinimo taisykles, patvirtintas Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ (toliau – Taisyklės);

2.5. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų administravimo ir finansavimo taisyklės);

2.6. Vandentvarkos sektoriaus finansinių priemonių ex–ante vertinimo rezultatus, kuriems pritarė 2018 m. lapkričio 30 d. Viešosios infrastruktūros ir energinio efektyvumo projektų vertinimų ir priežiūros komitetas, sudarytas Lietuvos Respublikos finansų ministro 2014 m. birželio 27 d. įsakymu Nr. 1K-200 „Dėl Viešosios infrastruktūros ir energinio efektyvumo projektų vertinimų ir priežiūros komiteto sudarymo“ (toliau – komitetas), rašytinės procedūros metu posėdžio protokolu Nr. 17 (24.41) (toliau – Išankstinis vertinimas). Apie atliktus Išankstinio vertinimo pakeitimus Veiksmų programos stebėsenos komitetas (toliau – Stebėsenos komitetas) informuotas 2018 m. gruodžio 6 d. teikiant projektų atrankos kriterijus tvirtinimui rašytinės procedūros būdu;

2.7. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.8. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.9. 2018 m. gruodžio 13 d. Stebėsenos komiteto posėdžio protokolu Nr. 44P-6 (36) patvirtintus priemonės Nr. 05.3.2-FM-F-015 priemonės „Vandentvarkos fondas“ atrankos kriterijus;

1. PFS vartojamos sąvokos suprantamos taip, kaip jos apibrėžtos PFS 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ (toliau – Veiksmų programos administravimo taisyklės).

**II SKYRIUS**

**FINANSINIŲ PRIEMONIŲ ĮGYVENDINIMO BŪDAI IR SĄLYGOS**

1. Priemonė bus įgyvendinama kaip nacionaliniu lygmeniu nustatyta finansinė priemonė pagal Taisyklių 17.2.2 papunktį. Įgyvendinant Priemonę bus prisidedama prie Veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.3.2 konkretaus uždavinio „Padidinti vandens tiekimo ir nuotekų tvarkymo paslaugų prieinamumą ir sistemos efektyvumą“ įgyvendinimo.
2. Pagal Priemonę remiama veikla – geriamojo vandens tiekimo ir (arba) nuotekų surinkimo tinklų plėtra ir (arba) rekonstrukcija.
3. Veiklai finansuoti planuojama įgyvendinti finansinę priemonę, kai fondų fondas nesteigiamas, (toliau – finansinė priemonė arba projektas).
4. Priemonės veikla bus įgyvendinama teikiant paskolas vandens tiekimo ir (arba) nuotekų tvarkymo įmonėms pagal Išankstiniame vertinime nustatytas sąlygas.
5. Įgyvendinant Priemonę, siekiama didinti vandens tiekimo ir (arba) nuotekų tvarkymo paslaugų prieinamumą ir sistemos efektyvumą.
6. Projektas turi būti įgyvendinamas ir veiklos vykdomos Lietuvos Respublikoje.
7. Pagal PFS finansinei priemonei įgyvendinti numatoma skirti iki 30 000 000 eurų (trisdešimt milijonų eurų) Sanglaudos fondo lėšų.
8. Finansinė priemonė gali būti papildoma iš finansinės priemonės grįžusiomis lėšomis, kurios apibrėžtos Taisyklių 114 punkte.
9. Reikalavimai tinkamoms finansuoti projekto išlaidoms nustatyti Taisyklių XII skyriuje.
10. Projektas atitinkamai pagal numatytą įgyvendinti veiklą turi siekti žemiau išvardytų stebėsenos rodiklių, kurie patvirtinti Priemonių įgyvendinimo plane, o jų skaičiavimo aprašas – Lietuvos Respublikos finansų ministro 2014 m. gruodžio 30 d. įsakymu Nr. 1K-499„Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“:

 13.1. gyventojai, kuriems teikiamos vandens tiekimo paslaugos naujai pastatytais geriamojo vandens tiekimo tinklais (P.N.050);

 13.2. gyventojai, kuriems teikiamos paslaugos naujai pastatytais nuotekų surinkimo tinklais (P.N. 053);

 13.3. rekonstruotų vandens tiekimo ir nuotekų surinkimo tinklų ilgis (P.S.333);

 13.4. papildomi gyventojai, kuriems teikiamos pagerintos vandens tiekimo paslaugos (P.B.218);

 13.5. papildomi gyventojai, kuriems teikiamos pagerintos nuotekų tvarkymo paslaugos (P.B.219).

 14. Siekiant sumažinti finansavimo sutartyje nustatytą stebėsenos rodiklio reikšmę, gali būti atliekamas finansavimo sutarties pakeitimas, įvertinus stebėsenos rodiklio mažinimo priežastis ir projektui skirto finansavimo pagrįstumą, kaip tai nustatyta Taisyklėse.

**III SKYRIUS**

**PROJEKTO VERTINIMAS, ATRANKA IR ĮGYVENDINIMAS**

15. Pareiškėjas ir projektas bus vertinami, atrenkami ir projektas įgyvendinamas vadovaujantis Taisyklėmis ir kitais taikytinais Europos Sąjungos ir nacionaliniais teisės aktais, įskaitant valstybės pagalbos taisykles, atitinkamus standartus ir pinigų plovimo prevencijos, kovos su terorizmu ir mokestiniu sukčiavimu sričių teisės aktus bei pirkimų teisės aktus, horizontaliųjų (darnaus vystymosi bei lyčių lygybės ir nediskriminavimo) principų laikymąsi.

16. Atliekant projekto vertinimą ir atranką, laikomasi lygiateisiškumo, aiškios atsakomybės, nešališkumo ir skaidrumo, profesionalumo ir efektyvumo, konfidencialumo principų.

17. Projekto vykdytojo atranka atliekama atsižvelgiant į 2018 m. spalio 17 d. Lietuvos Respublikos Vyriausybės nutarimo Nr. 1046 „Dėl pavedimo vykdyti nacionalinės plėtros įstaigos veiklą“, įgyvendinančio Lietuvos Respublikos nacionalinių plėtros įstaigų įstatymą, 2 punktą, 2003 m. lapkričio 4 d. Lietuvos Respublikos Vyriausybės nutarimo Nr. 1367 „Dėl Lietuvos Respublikos investicijų įstatymo įgyvendinimo“, įgyvendinančio Lietuvos Respublikos investicijų įstatymo nuostatas, 2.2 papunktyje nurodytą finansų įstaigą ir veiklos sritis.

18. Projekto vertinimo metu vertinama, ar projektas atitinka PFS priede „Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika“ (toliau – PFS priedas) nustatytus bendruosius reikalavimus, Veiksmų programos administravimo taisyklėse nustatyta tvarka nustatytus ir 2018 m. gruodžio 13 d. Stebėsenos komiteto posėdžio protokolu Nr. 44P-6 (36) patvirtintus specialiuosius projektų atrankos kriterijus.

19. Projekto vertinimo, atrankos ir finansavimo sutarties sudarymo metu projektas turi atitikti Veiksmų programos finansavimo sritis, o projekto įgyvendinimo metu – Veiksmų programos įgyvendinimo sritis ir finansavimo sutarties reikalavimus.

20. Pareiškėjas yra valstybės valdoma finansų įstaiga – uždaroji akcinė bendrovė Viešųjų investicijų plėtros agentūra, kuri atitinka Reglamento (ES) Nr. 1303/2013 38 straipsnio 4 dalies b punkto iii papunkčio reikalavimus.

21. Pareiškėjas pildo paraišką, pagal formą, nustatytą Taisyklų 2 priede, ir kartu su PFS 23 punkte nurodytais priedais iki 2018 m. gruodžio 21 d. 16:00 val. teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – Lietuvos Respublikos finansų ministerijai (toliau – Finansų ministerija), adresu Lukiškių g. 2 (100 kabinetas) 01512 Vilnius, raštu, Taisyklių II skyriuje nustatyta tvarka. Pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju. DMS naudojimosi tvarka nustatyta Duomenų teikimo per DMS tvarkos apraše (Projektų administravimo ir finansavimo taisyklių 1 priede).

22. Jeigu, vadovaujantis PFS 21 punktu, paraiška teikiama raštu, ji gali būti teikiama vienu iš šių būdų:

22.1. teikiamas paraiškos originalas, pasirašytas raštu popierinėje laikmenoje, ir jos priedai, kartu pateikiant į elektroninę laikmeną įrašytą paraišką ir jos priedus. Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu. Siunčiant paštu arba kurjeriu, išsiuntimo vietos pašto antspaudo data turi būti ne vėlesnė kaip PFS 21 punkte nurodyta data. Už paraiškos pristatymą laiku atsako pareiškėjas. Praleidus nustatytą terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą, priima Finansų ministerija. Ant voko (ar kitos talpos (paketo) bei kompiuterinės laikmenos turi būti nurodytas pareiškėjo pavadinimas, adresas, priemonės pavadinimas, pagal kurią teikiama paraiška. Ant kitos voko pusės nurodomas kontaktinio asmens vardas ir pavardė, telefonas, faksas bei elektroninio pašto adresas;

22.2. kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu;

22.3. kartu su paraiška teikiami dokumentai ir (ar) skaitmeninės pridedamų dokumentų kopijos teikiami tokiu pat būdu, kaip paraiška.

23. Kartu su paraiška pareiškėjas turi pateikti šiuos dokumentus:

|  |  |
| --- | --- |
| **Eilės numeris** | **Dokumentas** |
| 1. | Investavimo strategija  |
| 2. | Valdymo išlaidų ir (arba) valdymo mokesčio skaičiavimo metodika |
| 3. | Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso. Nurodytas dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas |
| 4. | Teisės aktų nustatyta tvarka patvirtinti įmonės įstatai (aktuali įstatų redakcija)  |
| 5. | Pareiškėjo vidine tvarka patvirtintos laikinai laisvų lėšų investavimo taisyklės, atitinkančios patikimo finansų valdymo principus |
| 6. | Paskutinės audituotos finansinės ataskaitos kopija |
| 7. | Vidaus kontrolės sistemos aprašymas, t. y. informacija apie tai, kokios dalys sudaro ar sudarys procedūrų vadovą ir iki kada jos bus parengtos bei patvirtintos (procedūrų parengimo grafikas turi būti parengtas atsižvelgiant į fondų fondo gyvavimo ciklą) |
| 8. | Projekto apskaitos politika |
| 9. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį. Šis dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas |

24. Investavimo strategijoje turi būti pateikta ši informacija:

24.1. finansinės priemonės strateginiai tikslai ir užduotys, susijusios su šios finansinės priemonės įgyvendinimu;

24.2. finansinės priemonės administracinė struktūra;

24.3. galutiniams naudos gavėjams teikiami finansiniai produktai ir jų sąlygos, įskaitant finansinių priemonių derinimą tarpusavyje ir su subsidijomis;

24.4. informacija apie numatomas pritraukti privačias lėšas;

24.5. rodikliai, kurių bus siekiama įgyvendinant projektą, suplanuotų rodiklių pasiekimo rizikos ir jų valdymo priemonės bei joms įgyvendinti reikalingi ištekliai (turi sutapti su informacija nurodyta paraiškoje);

24.6. finansinės priemonės įgyvendinimo ir lėšų panaudojimo grafikas bei finansinės prognozės;

24.7. dvigubo finansavimo prevencijos priemonių aprašymas;

24.8. projekto įgyvendinimo rizikos ir jų valdymo priemonės bei joms įgyvendinti reikalingi ištekliai (turi sutapti su informacija nurodyta paraiškoje);

24.9. pagrindimas dėl planuojamos įgyvendinti finansinės priemonės atitikties Išankstinio vertinimo rezultatams.

25. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

26. Vertinant paraišką, Finansų ministerija gali prašyti paaiškinti (patikslinti) pateiktus dokumentus. Finansų ministerijai raštu pateikus pareiškėjui prašymą patikslinti pateiktus dokumentus, pareiškėjas turi pateikti juos iki Finansų ministerijos rašte nustatyto termino.

27. Finansų ministerijai įvertinus gautus paaiškinimus (patikslinimus), nustatoma, ar projektas atitinka visus PFS priede nustatytus reikalavimus.

28. Jei projektas atitinka visus PFS priede nustatytus reikalavimus, jis teikiamas svarstyti projektų atrankos komitetui (toliau – PAK).

29. PAK, kurio sudėtis bus tvirtinama Lietuvos Respublikos finansų ministro įsakymu, bus sudarytas iš Finansų ministerijos ir Lietuvos Respublikos aplinkos ministerijos (toliau abi kartu – ministerijos) deleguotų atstovų. Į PAK posėdžius gali būti kviečiamas pareiškėjas ir, prireikus, partneriai, nurodyti Reglamento (ES) Nr. 1303/2013 5 straipsnio 1 dalyje, išorės ekspertai, institucijų ir įstaigų atstovai.

30. PAK, atsižvelgdamas į vertinimo rezultatus, priima rekomendaciją pasirašyti finansavimo sutartį arba teikia pastabas ir pasiūlymus ministerijoms dėl atlikto projekto vertinimo. Jei projektas netenkina PFS priede nustatytų reikalavimų, su pareiškėju finansavimo sutartis nesudaroma.

31. Projektui įgyvendinti tarp Lietuvos Respublikos aplinkos ministerijos (toliau – Aplinkos ministerija), Finansų ministerijos ir pareiškėjo sudaroma finansavimo sutartis. Sudaroma finansavimo sutartis turi atitikti Taisyklių 38 punkte nustatytus reikalavimus. Finansavimo sutartis rengiama laikantis Taisyklių 39 punkto nuostatų. Finansų ministerija (vadovaujančioji institucija), atsižvelgdama į nustatytus reikalavimus, parengia finansavimo sutarties projektą ir jį teikia kitoms finansavimo sutarties šalims derinti.

32. Projekto įgyvendinimo priežiūrai atlikti bus sudaromas priežiūros komitetas, vadovaujantis Taisyklių VII skyriuje nustatytais reikalavimais. Priežiūros komiteto sudėtį tvirtina Aplinkos ministerija.

33. Vadovaujantis Deleguotojo reglamento 7 straipsnio pirmos dalies f punktu, projekto auditą turi teisę atlikti Lietuvos Respublikos audito institucijos, Europos Komisija, Europos Audito Rūmai ir kitos institucijos.

**IV SKYRIUS**

 **REGISTRAVIMOSI EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ PROJEKTŲ DUOMENŲ MAINŲ SVETAINĖJE TVARKA**

1. Kol nėra įdiegtos DMS funkcinės galimybės, pareiškėjas pildo paraiškos formą ir teikia ją raštu (kartu pateikdamas į elektroninę laikmeną įrašytą paraišką). Kai DMS funkcinės galimybės bus įdiegtos, projekto vykdytojas privalės per 7 dienas nuo Finansų ministerijos informacinio rašto gavimo dienos užsiregistruoti DMS naudotoju ir susitarimus dėl finansavimo sutarties pakeitimo, mokėjimo prašymus, ataskaitas ir kitus dokumentus teikti per DMS. Informacijos teikimas per DMS prilyginamas informacijos teikimui raštu.
2. Kai finansavimo sutartis ir (ar) susitarimai dėl finansavimo sutarties pakeitimo, mokėjimo prašymai, ataskaitos ir kiti dokumentai teikiami per DMS, prie jų pridedami dokumentai, kurių negalima pateikti per DMS, gali būti teikiami elektroninėse laikmenose su lydraščiu, kuriame nurodomi dokumentų pavadinimai, datos ir numeriai. Pridedami dokumentai gali būti teikiami kaip popieriniai dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 m. Europos Sąjungos fondų investicijų veiksmų programos 5 prioriteto Priemonės Nr. 05.3.2-FM-F-015 „Vandentvarkos fondas“ projektų finansavimo sąlygų priedas

**Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika**

|  |  |  |
| --- | --- | --- |
| **Bendrasis reikalavimas** | **Vertinimo aspektai ir paaiškinimai** | **Informacijos šaltinis** |
| **1. Planuojamu finansuoti projektu prisidedama prie bent vieno Veiksmų programos prioriteto konkretaus uždavinio įgyvendinimo ir rezultato pasiekimo** | 1.1. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje nurodyta, kad finansinės priemonės valdytojas įgyvendindamas projektą prisidės prie Veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.3.2 konkretaus uždavinio „Padidinti vandens tiekimo ir nuotekų tvarkymo paslaugų prieinamumą ir sistemos efektyvumą“ įgyvendinimo, rezultato pasiekimo ir įgyvendins veiklas, nurodytas 2014–2020 metų Europos Sąjungos fondų investicijų veiksmų programos prioriteto įgyvendinimo priemonės 05.3.2-FM-F-015 „Vandentvarkos fondas“ aprašyme, pateiktame įgyvendinimo plane, patvirtintame Lietuvos Respublikos aplinkos ministro 2014 m. gruodžio 19 d. įsakymu Nr. D1-1050. | Investavimo strategijaParaiška finansuoti iš Europos Sąjungos struktūrinių fondų lėšų bendrai finansuojamus projektus (toliau – Paraiška) |
| **2. Projektas atitinka strateginio planavimo dokumentų nuostatas** | 2.1. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, nurodyta, kad finansinės priemonės valdytojo įgyvendinamas projektas atitinka strateginio planavimo dokumentų nuostatas:2.1.1. Galutiniai naudos gavėjai turi turėti geriamojo vandens tiekimo ir nuotekų tvarkymo licenciją, išduotą Valstybinės kainų ir energetikos kontrolės komisijos ir būti paskirtas regioniniu viešuoju geriamojo vandens tiekėju arba viešuoju geriamojo vandens tiekėju ir nuotekų tvarkytoju.Vertinant paraišką vertinama, ar galutiniai naudos gavėjai turi geriamojo vandens tiekimo ir nuotekų tvarkymo licenciją, išduotą Valstybinės kainų ir energetikos kontrolės komisijos ir yra paskirtas regioniniu viešuoju geriamojo vandens tiekėju arba viešuoju geriamojo vandens tiekėju ir nuotekų tvarkytoju.2.1.2. Galutinių naudos gavėjų įgyvendinami projektai turi atitikti savivaldybės geriamojo vandens tiekimo ir nuotekų tvarkymo infrastruktūros plėtros planą.Vertinant paraišką vertinama, ar galutinių naudos gavėjų įgyvendinamų projektų veiklos atitinka savivaldybės geriamojo vandens tiekimo ir nuotekų tvarkymo infrastruktūros plėtros plano įgyvendinimo priemones.2.1.3. Projektas, pagal kurį planuojama geriamojo vandens tiekimo ir (arba) nuotekų surinkimo tinklų plėtra, patenka į vieną iš išvardintų aglomeracijų, kurioms taikomi direktyvos 91/271/EEB dėl miestų nuotekų valymo reikalavimai ir apie kurias informacija teikiama Europos Komisijai: Vilnius, Kaunas, Klaipėda, Šiauliai, Panevėžys, Alytus, Marijampolė, Utena, Mažeikiai, Ukmergė, Pasvalys, Kėdainiai, Jonava, Šilutė, Telšiai, Visaginas, Tauragė, Rokiškis, Plungė, Kuršėnai, Kretinga, Druskininkai, Biržai, Radviliškis, Elektrėnai-Vievis, Trakai-Lentvaris, Kaišiadorys, Palanga, Anykščiai, N. Akmenė, Birštonas-Prienai, Jurbarkas, Kelmė, Varėna, Raseiniai, Vilkaviškis, Kupiškis, Joniškis, Pravieniškės, Zarasai, Molėtai, Kazlų Rūda, Skuodas, Širvintos, Šakiai, Šalčininkai, Nida, Nemenčinė, Švenčionėliai, Pabradė, Kybartai, Pakruojis, Ignalina, Šilalė, Lazdijai, Švenčionys, Kalvarija, Skaidiškės, Raudondvaris, Rietavas, Rukla, Žiežmariai, Akmenė, Eišiškės, Ariogala, Šeduva, Venta, Baisogala, Juodkrantė, Nemėžis, Pagėgiai, Gelgaudiškis, Vilkija, Kudirkos Naumiestis, Veisiejai.Vertinant paraišką vertinama, ar projektas, pagal kurį planuojama geriamojo vandens tiekimo ir (arba) nuotekų surinkimo tinklų plėtra, patenka į vieną iš išvardintų aglomeracijų, kurioms taikomi direktyvos 91/271/EEB dėl miestų nuotekų valymo reikalavimai ir apie kurias informacija teikiama Europos Komisijai: Vilnius, Kaunas, Klaipėda, Šiauliai, Panevėžys, Alytus, Marijampolė, Utena, Mažeikiai, Ukmergė, Pasvalys, Kėdainiai, Jonava, Šilutė, Telšiai, Visaginas, Tauragė, Rokiškis, Plungė, Kuršėnai, Kretinga, Druskininkai, Biržai, Radviliškis, Elektrėnai-Vievis, Trakai-Lentvaris, Kaišiadorys, Palanga, Anykščiai, N. Akmenė, Birštonas-Prienai, Jurbarkas, Kelmė, Varėna, Raseiniai, Vilkaviškis, Kupiškis, Joniškis, Pravieniškės, Zarasai, Molėtai, Kazlų Rūda, Skuodas, Širvintos, Šakiai, Šalčininkai, Nida, Nemenčinė, Švenčionėliai, Pabradė, Kybartai, Pakruojis, Ignalina, Šilalė, Lazdijai, Švenčionys, Kalvarija, Skaidiškės, Raudondvaris, Rietavas, Rukla, Žiežmariai, Akmenė, Eišiškės, Ariogala, Šeduva, Venta, Baisogala, Juodkrantė, Nemėžis, Pagėgiai, Gelgaudiškis, Vilkija, Kudirkos Naumiestis, Veisiejai.2.1.4. Projekte, pagal kurį planuojama geriamojo vandens tiekimo ir (arba) nuotekų surinkimo tinklų plėtra, visi suplanuoti gyventojų prijungimai prie minėtų komunikacijų pagrįsti preliminariomis sutartimis su gyventojais dėl:1) įsipareigojimo jungtis prie nutiestų naujų geriamojo vandens tiekimo ir (arba) nuotekų surinkimo tinklų;arba2) sutikimo tiesti geriamojo vandens ir (arba) nuotekų surinkimo tinklus per vartotojui nuosavybės teise ar bendrosios dalinės nuosavybės teise priklausantį ar kitaip valdomą sklypą iki vartotojui priklausančio pastato (būsto) ar teritorijos vidaus tinklo ir įsipareigojimo jungtis prie nutiestų naujų geriamojo vandens tiekimo ir (arba) nuotekų surinkimo tinklų.Vertinant paraišką vertinama, ar projekte, pagal kurį planuojama geriamojo vandens tiekimo ir (arba) nuotekų surinkimo tinklų plėtra, visi suplanuoti gyventojų prijungimai prie minėtų komunikacijų pagrįsti preliminariomis sutartimis su gyventojais dėl:1) įsipareigojimo jungtis prie nutiestų naujų geriamojo vandens tiekimo ir (arba) nuotekų surinkimo tinklų;arba2) sutikimo tiesti geriamojo vandens ir (arba) nuotekų surinkimo tinklus per vartotojui nuosavybės teise ar bendrosios dalinės nuosavybės teise priklausantį ar kitaip valdomą sklypą iki vartotojui priklausančio pastato (būsto) ar teritorijos vidaus tinklo ir įsipareigojimo jungtis prie nutiestų naujų geriamojo vandens tiekimo ir (arba) nuotekų surinkimo tinklų.2.1.5. Projekte numatyta tiesti geriamojo vandens tiekimo tinklus tik tuo atveju, kai tiesiami nuotekų surinkimo tinklai tam pačiam gyventojui prijungti.Vertinama, ar projekte numatyta tiesti geriamojo vandens tiekimo tinklus tik tuo atveju, kai tiesiami nuotekų surinkimo tinklai tam pačiam gyventojui prijungti | Investavimo strategijaParaiška |
| **3. Projektas atitinka išankstinio vertinimo rezultatus** | 3.1. Fondų fondo valdytojo investavimo strategijoje ir (arba) paraiškoje, jei taikoma, nurodyta, kad fondų fondo valdytojo planuojamas įgyvendinti projektas (finansinė priemonė) atitinka išankstinio vertinimo rezultatus, remiantis Reglamento 1303/2013 37 straipsnio 2 dalyje nurodytais požymiais ir Finansinių priemonių įgyvendinimo taisyklėse nustatytais reikalavimais, pavyzdžiui:3.1.1. finansinė (-ės) priemonė (-ės) bus įgyvendinama (-os) tiksliai pagal atlikus išankstinį vertinimą nustatytą rinkos trūkumą ar investavimo poreikį;3.1.2. finansinei (-ėms) priemonei (-ėms) skiriamos finansavimo lėšos neviršija išankstinio vertinimo metu nustatytų apimčių;3.1.3. finansinis (-iai) produktas (-ai) (paskolos, garantijos ar kt.) atitinka išankstinio vertinimo metu nustatytą produktą (-us);3.1.4. numatoma finansuoti išankstinio vertinimo metu įvardytus galutinius naudos gavėjus. *Kai fondų fondo valdytojas vertina finansinės priemonės valdytoją, žiūrima, ar finansinė priemonė atitinka fondų fondo investavimo strategiją ir (arba) paraišką, jei taikoma, teigiamai įvertintą pagal anksčiau nurodytus kriterijus, ir atitinkamas finansinių priemonių atrankos sąlygas:* Finansinės priemonės valdytojo verslo plane ir (ar) lygiaverčiuose dokumentuose nurodyta, kad finansinės priemonės valdytojas įgyvendins finansinę priemonę, atitinkančią fondų fondo investavimo strategiją ir paskelbtas finansinių priemonių atrankos sąlygas, pavyzdžiui:3.1.1. finansinė priemonė bus įgyvendinama tiksliai pagal atlikus išankstinį vertinimą nustatytą rinkos trūkumą ar investavimo poreikį, įvardytą investavimo strategijoje;3.1.2. finansinei priemonei skiriamos finansavimo lėšos neviršija investavimo strategijoje ir finansinių priemonių atrankossąlygose numatytų apimčių;3.1.3. finansinis produktas atitinka bent vieną iš investavimo strategijoje ir finansinių priemonių atrankossąlygose įvardytą finansinių produktų;3.1.4. numatoma finansuoti investavimo strategijoje ir finansinių priemonių atrankossąlygose nurodytus galutinius naudos gavėjus. | Investavimo strategijaParaiškaIšankstinis vertinimas |
| **4. Įgyvendinant projektą siekiama aiškių ir realių kiekybinių uždavinių** | 4.1. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje nurodyta, kad įgyvendindamas projektą finansinės priemonės valdytojas prisidės prie 2014–2020 m. Europos Sąjungos fondų investicijų veiksmų programos 5 prioriteto priemonės Nr. 05.3.2-FM-F-015 „Vandentvarkos fondas“ PFS 13 punkte nurodytų stebėsenos rodiklių pasiekimo. Minimalios siektinos rodiklių reikšmės nurodytos 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plane, patvirtintame Lietuvos Respublikos aplinkos ministro 2014 m. gruodžio 19 d. įsakymu Nr. D1-1050. | Investavimo strategijaParaiška |
| 4.2. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, nurodyti planuojami pasiekti rodikliai, atsižvelgiant į numatytas projekto įgyvendinimo sąlygas ir finansavimo sumą, yra realūs, pasiekiami ir pagal jų reikšmes bus galima užtikrinti veiklos peržiūros plane numatytų tarpinių ir galutinių reikšmių pasiekimą. | Investavimo strategijaParaiška |
| 4.3. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, jei taikoma, nurodytos papildomos projekto (finansinės priemonės) veiklų ir rezultatų apimtys lyginant su esama finansinės priemonės valdytojo veikla. | Investavimo strategijaParaiška |
| **5. Projektas atitinka horizontaliuosius (darnaus vystymosi bei lyčių lygybės ir nediskriminavimo) principus, projekto įgyvendinimas yra suderinamas su Europos Sąjungos konkurencijos politikos nuostatomis** | 5.1. Fondų fondo valdytojas ir (arba) finansinės priemonės valdytojas, įgyvendindamas projektą, nenumato vykdyti veiksmų, kurie turėtų neigiamą poveikį darnaus vystymosi principo įgyvendinimui: | Paraiška |
| 5.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Paraiška |
| 5.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Paraiška |
| 5.1.3. ekonomikos srityje (darnus pagrindinių ūkio šakų ir regionų vystymas); | Paraiška |
| 5.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Paraiška |
| 5.1.5. informacinės ir žinių visuomenės srityje. | Paraiška |
| 5.2. Įgyvendinant projektą nenumatomi apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principų įgyvendinimui. | ParaiškaInvestavimo strategija |
| 5.3. Projekto įgyvendinimas suderinamas su ES konkurencijos politikos nuostatomis, t. y. įgyvendinant projektą numatyta užtikrinti atitiktį valstybės pagalbą arba *de minimis* pagalbą reglamentuojantiems teisės aktams. | Investavimo strategijaParaiškaLietuvos Respublikos aplinkos ministerijos parengtas patikros lapas dėl valstybės pagalbos arba *de minimis* pagalbos buvimo ar nebuvimo |
| **6. Projektas vykdomas Veiksmų programos įgyvendinimo teritorijoje** | 6.1. Projektas vykdomas tinkamoje teritorijoje, kaip nustatyta Taisyklių 80 ir 81 punktuose. | Investavimo strategijaParaiška |
| **7. Fondų fondo valdytojas ir (arba) finansinės priemonės valdytojas organizaciniu požiūriu yra pajėgus tinkamai ir laiku įgyvendinti projektą.**  | 7.1. Fondų fondo valdytojas ir (arba) finansinės priemonės valdytojas yra juridinis asmuo  | ParaiškaInformatikos ir ryšių departamento prie Lietuvos Respublikos vidaus reikalų ministerijos išduota pažyma arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso |
| 7.2. Fondų fondo valdytojas ir (arba) finansinės priemonės valdytojas turi teisę administruoti fondų fondą:7.2.1. Fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo, kuris turi teisę įgyvendinti projektą pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, 2013 L 347, p. 320) su paskutiniais pakeitimais, padarytais 2018 m. liepos 18 d. Europos Parlamento ir Tarybos reglamentu (ES, Euratomas) Nr. 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas Reglamentas (ES, Euratomas) Nr. 966/2012 (OL 2018 L 193, p. 1) (toliau – Reglamentas (ES) Nr. 1303/2013), 38 straipsnio 4 dalies b punkto iii papunktį. Jei fondų fondo valdytojas arba finansinės priemonės valdytojas, kai fondų fondas nesteigiamas, yra valstybėje narėje įsteigta finansų įstaiga, ji turi atitikti 2018 m. spalio 17 d. Lietuvos Respublikos Vyriausybės nutarimo Nr. 1046 „Dėl pavedimo vykdyti nacionalinės plėtros įstaigos veiklą“, įgyvendinančio Lietuvos Respublikos nacionalinių plėtros įstaigų įstatymo nuostatas, 2 punkte nurodytą finansų įstaigą ir veiklos sritis ir taip pat turi atitikti 2003 m. lapkričio 4 d. Lietuvos Respublikos Vyriausybės nutarimo Nr. 1367 „Dėl Lietuvos Respublikos investicijų įstatymo įgyvendinimo“, įgyvendinančio Lietuvos Respublikos investicijų įstatymo 12 straipsnio nuostatas, 2.2 papunktyje nurodytą finansų įstaigą ir veiklos sritis. Vertinama ar fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo – valstybėje narėje įsteigta finansų įstaiga, kuri atitinka Reglamento (ES) Nr. 1303/2013 38 straipsnio 4 dalies b punkto iii papunktyje nurodytas sąlygas bei atitinka 2018 m. spalio 17 d. Lietuvos Respublikos Vyriausybės nutarimo Nr. 1046 „Dėl pavedimo vykdyti nacionalinės plėtros įstaigos veiklą“ 2 punkte nurodytą finansų įstaigą ir veiklos sritis, 2003 m. lapkričio 4 d. Lietuvos Respublikos Vyriausybės nutarimo Nr. 1367 „Dėl Lietuvos Respublikos investicijų įstatymo įgyvendinimo“ 2.2 papunktyje nurodytą finansų įstaigą ir veiklos sritis.7.2.2. Fondų fondo valdytojas ir (arba) finansinės priemonės valdytojas, jei nesteigiamas fondų fondas, turi turėti patirties projektų finansavimo viešajam interesui tenkinti skirtos infrastruktūros objektų atnaujinimo, taikant finansines priemones, srityje. t. y. valdė kontroliuojantįjį fondą arba pats teikė finansavimą (paskolas, garantijas, investavo į įmonių kapitalą) viešajam interesui tenkinti skirtoje srityje, kaip tai numato 2014 m. kovo 3 d. Komisijos deleguoto reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, 7 straipsnio 2 dalies nuostatos. | Teisės aktų nustatyta tvarka patvirtinti įmonės įstatai (aktuali įstatų redakcija)Investavimo strategija  |
| 7.3. Fondų fondo valdytojas ir (arba) finansinės priemonės valdytojas atitinka šiuos reikalavimus:7.3.1. Fondų fondo valdytojui ir (arba) finansinės priemonės valdytojui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka; 7.3.2. Fondų fondo valdytojas ir (arba) finansinės priemonės valdytojas paraiškos pateikimo momentu yra įvykdęs su mokesčių ir socialinio draudimo įmokų mokėjimu susijusius įsipareigojimus pagal fondų fondo valdytojo veiklai taikomus teisės aktus;7.3.3. fondų fondo valdytojo ir (arba) finansinės priemonės valdytojo organizacijos vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti apskaitos dokumentus, neturi neišnykusio arba nepanaikinto teistumo arba dėl fondų fondo valdytojo ir (arba) finansinės priemonės valdytojo per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, taip pat Europos investicijų fondui ir Europos investicijų bankui)*; 7.3.4. Fondų fondo valdytojui ir (arba) finansinės priemonės valdytojui nėra taikomas apribojimas (iki 5 metų) administruoti finansines priemones dėl trečiųjų šalių piliečių nelegalaus įdarbinimo. | ParaiškaValstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį.Pažymoje pateikiami duomenys turėtų apimti:- informaciją apie teisinį statusą (7.3.1 punktas)- informaciją apie atsiskaitymą su Valstybinio socialinio draudimo fondo valdyba prie Lietuvos Respublikos socialinės apsaugos ir darbo ministerijos ir Valstybine mokesčių inspekcija prie Lietuvos Respublikos finansų ministerijos (7.3.2 punktas)- informaciją apie įmonės (juridinio asmens), jo vadovo ir vyr. buhalterio teistumą (7.3.3 ir 7.3.4 punktai) |
| 7.4. Fondų fondo valdytojas ir (arba) finansinės priemonės valdytojas:7.4.1. yra ekonomiškai ir finansiškai pajėgus;7.4.2. turi pakankamus gebėjimus įgyvendinti projektą, įskaitant organizacinę ir valdymo struktūrą (vertinama ankstesnė panašių projektų įgyvendinimo patirtis ir (ar) siūlomų partnerių kompetencija ir patirtis ir (ar) organizaciniai gebėjimai);7.4.3. turi veikiančią efektyvią ir veiksmingą vidaus kontrolės sistemą;7.4.4. turi apskaitos sistemą, pagal kurią galėtų būti laiku teikiama tiksli, išsami ir patikima informacija;7.4.5. turi išsamią ir patikimą metodiką, pagal kurią identifikuojami ir įvertinami galutiniai naudos gavėjai;7.4.6. kai įgyvendinant projektą skiriamos ir nuosavos Finansinės priemonės valdytojo lėšos arba dalijamasi rizika, yra įvardytos priemonės, kaip bus suderinti interesai ir išvengiama galimų interesų konfliktų*;*7.4.7. jei to reikalaujama, pritrauks nustatytos apimties privataus finansavimo lėšų, kurios papildys ES struktūrinių fondų ir kitas lėšas.  | Investavimo strategijaParaiškaPaskutinės audituotos finansinės ataskaitos Projekto apskaitos politikaVidaus kontrolės sistemos aprašymas |
| **8. Fondų fondo valdytojas ir (arba) finansinės priemonės valdytojas užtikrins efektyvų projektui įgyvendinti reikalingų lėšų panaudojimą** | 8.1. Valdymo išlaidos ir (arba) mokesčiai efektyviai suplanuoti ir jų skaičiavimo metodika atitinka reikalavimus, nustatytus Taisyklėse. | ParaiškaValdymo išlaidų ir (arba) valdymo mokesčio skaičiavimo metodika |
| 8.2. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, jei taikoma, pasiūlytos galutinių naudos gavėjų finansavimo sąlygos, įskaitant kainodarą, yra tinkamos.Kai vertinamos pareiškėjo pasiūlytos galutinių naudos gavėjų finansavimo sąlygos, įskaitant kainodarą, žiūrima, ar šios sąlygos atitinka išankstinio vertinimo metu nustatytas finansinės (-ių) priemonės (-ių) įgyvendinimo sąlygas. | Investavimo strategijaParaiška |
| 8.3. Fondų fondo valdytojo ir (arba) finansinės priemonės valdytojo investavimo strategijoje nurodytos priemonės, kurios padės išvengti dvigubo finansavimo. | Investavimo strategija |
| 8.4. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje pasiūlyta garantijų finansinė priemonė atitinka 2014 m. kovo 3 d. Komisijos deleguotojo reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5), 8 straipsnyje nurodytus reikalavimus (taikoma tik garantijų finansinėms priemonėms). | Investavimo strategijaParaiška |
| 8.5. Fondų fondo valdytojo ir (arba) finansinės priemonės valdytojo pasiūlyta laikinai laisvų lėšų investavimo strategija atitinka patikimo finansų valdymo principus. | ParaiškaLaikinai laisvų lėšų investavimo taisyklės, atitinkančios patikimo finansų valdymo principus |
| 8.6. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, jei taikoma, numatomos patirti išlaidos:8.6.1. atitinka Taisyklėse nustatytus reikalavimus;8.6.2. yra būtinos projektui (finansinėms priemonėms) įgyvendinti;8.6.3. suplanuotos efektyviai ir pagrįstai, įvertinus, jei taikoma, pradėtas ar įvykdytas viešųjų pirkimų procedūras. | Investavimo strategijaParaiška |
| 8.7. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, įvertintos pagrindinės projekto įgyvendinimo ir suplanuotų rodiklių pasiekimo rizikos, suplanuotos rizikų valdymo priemonės bei joms įgyvendinti reikalingi ištekliai. | Investavimo strategijaParaiška |
| 8.8. Fondų fondo valdytojo ir (arba) finansinės priemonės valdytojo investavimo strategijoje ir (arba) paraiškoje, pagrįsta, kad projekto:8.8.1. veiklos suplanuotos efektyviai ir bus įgyvendintos per nustatytą laikotarpį;8.8.2. įgyvendinimo trukmė atitinka nustatytus reikalavimus.Kai vertinamas projektas, žiūrima, ar projekto įgyvendinimo trukmė atitinka nustatytas projekto finansavimo sąlygas. | Investavimo strategijaParaiška |
|  |  |